L'actual marc normatiu sobre avaluació i gestió de la qualitat de l'aire ambient, definit per la Directiva 2008/50/CE, de 21 de maig de 2008, relativa a la qualitat de l'aire ambient i a una atmosfera més neta a Europa, i el Reial decret 102/2011, de 28 de gener, relatiu a la millora de la qualitat de l'aire, que fa la transposició de la Directiva europea, estableix que els nivells de qualitat de l'aire es defineixen amb l'objectiu d'evitar, prevenir o reduir efectes nocius per a la salut humana.
D'acord amb el Reial decret 102/2011, l'organisme competent, en aquest cas el Govern de la Generalitat de Catalunya, ha d'adoptar plans d'actuació a les zones i aglomeracions on es superin aquests valors límit amb la finalitat de reduir aquests nivells.
A Catalunya, mitjançant el Decret 226/2006, de 23 de maig, i l'Acord del Govern 82/2012, de 31 de juliol de 2012, es van declarar zones de protecció especial de l'ambient atmosfèric diversos municipis de les comarques del Barcelonès, el Vallès Oriental, el Vallès Occidental i el Baix Llobregat per als contaminants diòxid de nitrogen (NO 2 ) i per a les partícules en suspensió de diàmetre inferior a 10 micres (PM10).
Aquest àmbit està format pels 40 municipis següents que formen l'àmbit territorial objecte d'aplicació del Pla d'actuació per a la millora de la qualitat de l'aire, que actualment està en tramitació:
Badalona, Barcelona, l'Hospitalet de Llobregat, Sant Adrià de Besòs, Santa Coloma de Gramenet, Castelldefels, Cornellà de Llobregat, Gavà, Martorell, Molins de Rei, Esplugues de Llobregat, el Papiol, Pallejà, el Prat de Llobregat, Sant Andreu de la Barca, Sant Feliu de Llobregat, Sant Joan Despí, Sant Just Desvern, Sant Vicenç dels Horts, Viladecans, Badia del Vallès, Barberà del Vallès, Castellbisbal, Cerdanyola del Vallès, Montcada i Reixac, Ripollet, Rubí, Sabadell, Sant Cugat del Vallès, Sant Quirze del Vallès, Santa Perpètua de Mogoda, Terrassa, Granollers, la Llagosta, Martorelles, Mollet del Vallès, Montmeló, Montornès del Vallès, Parets del Vallès, Sant Fost de Campsentelles.
És en aquest àmbit territorial on resulta prioritari promoure i implantar l'ús de vehicles de baixes emissions de contaminants a l'atmosfera per tal de millorar la qualitat de l'aire que respira la població.
Les emissions de PM10 i NO x són dos dels principals contaminants a tenir en compte per complir els objectius de qualitat de l'aire establerts a la Comunitat Europea.
Les estacions de la Xarxa de Vigilància i Previsió de la Contaminació Atmosfèrica a les zones declarades de protecció especial de l'ambient atmosfèric continuen presentant valors que sobrepassen els límits anuals per al diòxid de nitrogen establerts per la Unió Europea, així com superacions del contaminant partícules PM10, tot i que en menor mesura.
La major part de les estacions de mesura que superen els nivells permesos estan en zones de trànsit elevat.
És en aquest context en el qual s'elabora el Pla d'actuació per a la millora de la qualitat de l'aire, que té com un dels seus principals objectius afavorir l'intercanvi modal cap a modes de transport més nets, la diversificació energètica i l'ús racional del vehicle privat.
La present acció de suport s'emmarca en aquest objectiu mitjançant l'establiment d'incentius econòmics per a la renovació del parc de vehicles amb la compra de vehicles amb propulsió elèctrica i altres vehicles de baixes emissions de contaminants a l'atmosfera.
El sector del servei de taxi es considera prioritari pel que fa a l'adquisició de vehicles de baixes emissions atès que constitueix una flota que realitza desplaçaments quantitativament molt significatius, amb més de 50.000 km anuals per vehicle, que es realitzen majoritàriament en zones urbanes densament poblades.
Es vol potenciar una disminució del consum energètic i de les emissions a l'atmosfera dels vehicles destinats a l'ús de taxi, mitjançant la modernització dels vehicles amb models que tinguin un consum de combustible més baix i menys emissions de CO 2 i NO x i partícules.
Amb aquesta finalitat s'articulen aquests ajuts per tal de compensar en part el sobrecost en què incorre el titular de la llicencia de taxi en la compra d'un vehicle que estigui destinat a aquest ús i que sigui de baixes emissions.
D'acord amb el que preveu el Decret 200/2010, de 27 de desembre, de creació, denominació i determinació de l'àmbit de competència dels departaments de l'Administració de la Generalitat de Catalunya, entre les funcions que corresponen al Departament de Territori i Sostenibilitat hi ha les relatives a la planificació i qualitat ambiental, així com les polítiques davant el canvi climàtic.
Per tant, el Departament de Territori i Sostenibilitat és el competent per desenvolupar i fomentar les polítiques de millora de la qualitat de l'aire i les que contribueixin a reduir les emissions de gasos amb efecte d'hivernacle, entre les quals hi ha les relatives al foment de vehicles poc contaminants, tant dels elèctrics purs com els que tinguin baixes emissions de CO 2, NO x i PM10 per kilòmetre.
S'aproven les bases reguladores de les subvencions per al foment de l'adquisició de vehicles de baixes emissions destinats al servei de taxi que operen en zones de protecció especial de l'ambient atmosfèric, les quals consten a l'annex d'aquesta Ordre.
Barcelona, 23 de setembre de 2014
Aquesta línia de subvencions té per objecte el foment de la compra de vehicles de baixes emissions per al servei de taxi que operen en zones de protecció especial de l'ambient atmosfèric.
2.1 Pot ser objecte de les subvencions regulades en aquestes bases la compra dels vehicles següents:
a) En el cas dels/de les beneficiaris/àries previstos a la base 3.1.a):
Vehicles híbrids no endollables de benzina amb emissions inferiors o iguals a 120 g CO 2 /km i 60 mg NO x /km (euro 5 o superior).
Vehicles que emprin com a font d'energia GLP i gas natural, o bifuel amb motor de benzina.
b) En el cas dels beneficiaris/àries previstos a la base 3.1.b):
2.2 Les subvencions s'atorgaran exclusivament per a la compra de vehicles nous.
Una posterior transmissió del vehicle no és objecte de subvenció.
El període d'execució de la compra que pot ser objecte de subvenció és el que, a aquests efectes, s'indica en la convocatòria corresponent.
3.1 Poden optar a les subvencions regulades en aquestes bases:
a) Les persones físiques o jurídiques que, en el moment de la sol·licitud i fins al moment de la concessió efectiva de la subvenció, siguin titulars d'una llicencia de taxi de l'Àrea Metropolitana de Barcelona o de qualsevol dels següents municipis que estan dins la zona de protecció especial de l'ambient atmosfèric: Martorell, Rubí, Sabadell, Sant Quirze del Vallès, Santa Perpètua de Mogoda, Terrassa, Granollers, la Llagosta, Martorelles, Mollet del Vallès, Montmeló, Montornès del Vallès, Parets del Vallès, Sant Fost de Campsentelles.
b) Les persones jurídiques que estableixin un contracte de rènting o lísing amb titulars d'una llicència de taxi de l'Àrea Metropolitana de Barcelona o de qualsevol dels següents municipis que estan dins la zona de protecció especial de l'ambient atmosfèric: Martorell, Rubí, Sabadell, Sant Quirze del Vallès, Santa Perpètua de Mogoda, Terrassa, Granollers, la Llagosta, Martorelles, Mollet del Vallès, Montmeló, Montornès del Vallès, Parets del Vallès, Sant Fost de Campsentelles.
3.2 Les persones sol·licitants de les subvencions han de complir els requisits següents:
b) Estar al corrent en el compliment de les obligacions tributàries davant la Generalitat de Catalunya i l'Administració General de l'Estat, i de les obligacions davant la Seguretat Social.
c) En el cas de persones jurídiques, estar legalment constituïdes i inscrites en el registre corresponent.
d) En el cas d'empreses amb establiments oberts al públic: complir les obligacions que estableixen els articles 32.1, 32.3 i 36.4 de la Llei 1/1998, de 7 de gener, de política lingüística.
e) En el cas d'empreses sense establiments oberts al públic: complir les obligacions que estableix l'article 36.4 de la Llei 1/1998, de 7 de gener, de política lingüística.
f) En el cas d'empreses amb 50 treballadors/ores o més: donar ocupació a persones amb discapacitat en un percentatge mínim d'un 2% de la plantilla respectiva, en compliment de l'obligació que preveu l'article 38.1 de la Llei 13/1982, de 7 d'abril, d'integració social de minusvàlids, o del compliment alternatiu de la quota de reserva a favor de les persones amb discapacitat que regulen el Reial decret 364/2005, de 8 d'abril, i el Decret 322/2011, de 19 d'abril.
g) En el cas d'empreses amb una plantilla igual o superior a 25 persones: utilitzar mitjans, amb l'acord dels agents socials, per prevenir i detectar casos d'assetjament sexual i d'assetjament per raó de sexe, i intervenir-hi, en els centres de treball.
h) En el cas d'empreses, no haver rebut ajuts de minimis per import superior a 200.000 euros, inclòs l'ajut que se sol·licita, durant l'exercici fiscal en curs en el moment de la publicació de la convocatòria i els dos anteriors.
Només és subvencionable l'IVA que grava el valor de les despeses en cas que el/la beneficiari/ària de la subvenció tingui la consideració de consumidor/a final.
4.2 Cada convocatòria fixa la posició pressupostària a què s'han d'imputar les subvencions i determina la quantia màxima per a aquesta línia.
4.3 L'import de cadascuna de les subvencions concretes es determina a la convocatòria corresponent, podrà ser diferent segons la tipologia de vehicles comprats i en cap cas pot superar el cost total de la compra per a la qual es concedeix.
4.4 En el cas d'empreses, aquestes subvencions se sotmeten al Reglament (UE) núm. 1407/2013 de la Comissió, de 18 de desembre de 2013, relatiu a l'aplicació dels articles 87 i 88 del Tractat de Funcionament de la Unió Europea als ajuts de m i nimis (DOUE L 352/1, de 24.12.2013).
D'acord amb aquest Reglament, el total d'ajuts de minimis atorgats a una empresa no podrà excedir els 200.000,00 euros en un període de tres anys, amb independència de la forma de l'ajut de minimis o de l'objectiu perseguit i indistintament si l'ajut atorgat està finançat totalment o parcialment mitjançant recursos d'origen comunitari.
—5 Compatibilitat de les subvencions
La percepció d'aquestes subvencions és compatible amb la percepció de subvencions procedents d'altres fonts, públiques o privades, sempre que, aïlladament o en concurrència amb altres subvencions, ajuts, ingressos o recursos, no se superi el preu total d'adquisició del vehicle subvencionat amb aquests ajuts.
6.1 Les sol·licituds s'han de formalitzar amb el format i els canals, presencial o via Internet, que es determini en la convocatòria.
En el cas que la presentació sigui presencial, les sol·licituds, acompanyades de la documentació requerida, es poden presentar a les dependències que determini la convocatòria, o bé a qualsevol dels llocs que preveu l'article 25 de la Llei 26/2010, del 3 d'agost, de règim jurídic i de procediment de les administracions públiques de Catalunya, en relació amb l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
6.2 El termini de presentació de les sol·licituds, acompanyades de la documentació prevista a la base 7, és el que estableixi la convocatòria corresponent a aquest efecte.
Les sol·licituds presentades fora del termini esmentat no s'admeten a tràmit.
L'òrgan competent per tramitar el procediment dicta la resolució corresponent, que es pot recórrer en alçada davant l'òrgan jeràrquicament superior.
6.3 No es pot presentar més d'una sol·licitud per la compra del mateix vehicle.
6.4 La signatura i presentació de la sol·licitud comporta la plena acceptació d'aquestes bases reguladores, i porta implícita l'autorització a l'òrgan gestor per comprovar d'ofici si l'entitat o persona beneficiària està al corrent en el compliment de les obligacions tributàries amb la Generalitat de Catalunya i amb l'Administració General del l'Estat, i de les obligacions amb la Seguretat Social.
7.1 La identitat de la persona sol·licitant i, si escau, de la persona que la representa, així com la constitució de les persones jurídiques i la seva representació, s'acredita de la manera següent:
a) Mitjançant la comprovació d'ofici per part de l'Administració de les dades següents:
DNI de la persona sol·licitant, en el cas de persones físiques.
NIF de la persona sol·licitant, en el cas de persones jurídiques.
DNI de la persona que representa la persona física o jurídica sol·licitant.
La signatura de la sol·licitud porta implícita l'autorització a l'òrgan gestor per comprovar, d'ofici, aquestes dades.
En el supòsit de denegació expressa d'aquesta autorització, el sol·licitant de la subvenció haurà d'aportar, juntament amb la sol·licitud, fotocòpia compulsada o original i fotocòpia de la documentació acreditativa d'aquestes dades.
b) Mitjançant la comprovació d'ofici per part de l'Administració, en els registres corresponents, de les dades següents:
Constitució i inscripció en el cas de persones jurídiques.
Representació de les persones jurídiques.
c) Mitjançant l'aportació, juntament amb la sol·licitud, de fotocòpia compulsada o original i fotocòpia del document acreditatiu de la representació en el cas de persones físiques que actuen mitjançant representant.
7.2 El compliment dels requisits previstos a les lletres a), b), d), e), f), g) i h) de la base 3.2 que siguin d'aplicació a cada persona sol·licitant s'acredita amb la declaració responsable que consta en el model de sol·licitud.
7.3 Les persones sol·licitants han d'emplenar la declaració responsable que consta en el model de sol·licitud sobre si han sol·licitat o han resultat beneficiaris/àries d'altres subvencions per a la mateixa finalitat, i han d'indicar l'import de la subvenció i l'entitat concedent.
7.4 Les persones sol·licitants han d'annexar a les sol·licituds la documentació següent:
a) Fotocòpia compulsada o original i fotocòpia del contracte de compra del vehicle.
b) Fotocòpia compulsada o original i fotocòpia de la factura de compra degudament desglossada.
A la factura hi haurà de constar la matrícula o bastidor, marca, model i versió del vehicle adquirit.
c) Justificació del pagament de la compra del vehicle.
d) Fotocòpia compulsada o original i fotocòpia de la llicencia de taxi emesa per l'Administració corresponent.
e) En el cas dels sol·licitants previstos a la base 3.1.b), l'empresa que compra el vehicle haurà de lliurar fotocòpia compulsada o original i fotocòpia de la llicència del taxi a la qual estarà vinculat l'ajut, així com un certificat en què es comprometi a repercutir el total de la subvenció al titular de la llicència de taxi, mitjançant una reducció de les quotes de rènting o lísing.
f) Fotocòpia compulsada o original i fotocòpia de la fitxa tècnica del vehicle adquirit, on s'especifiqui la xifra de les emissions de CO 2 (g/km) i NO x (mg/km) o, si no pel que fa a NOx, l'estàndard Euro i el combustible o sistema de propulsió emprat.
En els casos en què alguna d'aquestes dades no constin a la fitxa tècnica, s'hauran de justificar les emissions amb altra documentació oficial del fabricant.
En el cas de vehicles transformats a vehicles a gas, cal presentar la corresponent homologació del Departament de l'Administració de la Generalitat de Catalunya competent en matèria d'indústria, la data de la qual haurà de correspondre també al període determinat en la corresponent convocatòria.
g) Sol·licitud de transferència bancària per a pagaments de la Tresoreria de la Generalitat de Catalunya a creditors/ores, que consta adjunt al model normalitzat de sol·licitud, degudament emplenat.
h) Qualsevol altre document que es prevegi expressament en la convocatòria corresponent.
7.5 D'acord amb el que preveu l'article 35.f) de la Llei 30/1992, de 26 de novembre, de règim jurídic de les administracions públiques i del procediment administratiu, no cal aportar els documents indicats en el cas que la persona o l'entitat sol·licitant ja els hagi presentat abans al Departament de Territori i Sostenibilitat, sempre que no hagin transcorregut més de cinc anys des de la seva presentació i no hagin experimentat cap modificació.
En aquest supòsit, cal indicar clarament en el model normalitzat de sol·licitud la data en què va ser presentada i el procediment a què feia referència.
Si el Departament de Territori i Sostenibilitat, per causes alienes a la seva actuació, no pot aconseguir els documents, ha de requerir l'entitat sol·licitant perquè els aporti en el termini de 15 dies.
7.6 Si la sol·licitud presenta defectes o inexactituds, l'òrgan competent per a la tramitació del procediment requerirà la persona sol·licitant perquè, en el termini de deu dies hàbils, esmeni el defecte o aporti els documents preceptius, amb la indicació que, si no ho fa, es considerarà que desisteix de la seva petició.
En el cas que dins el termini atorgat no s'esmeni la sol·licitud en els aspectes indicats, o no s'aporti la documentació requerida, es dicta la resolució de desistiment corresponent per part de l'òrgan competent per a la tramitació del procediment, la qual es pot recórrer en alçada davant l'òrgan jeràrquicament superior.
8.1 La concessió serà en funció de la data de presentació de la sol·licitud amb la documentació complerta fins a exhaurir el crèdit disponible en la convocatòria.
8.2 La tramitació del procediment per a la concessió de les subvencions correspon a la Direcció General de Qualitat Ambiental i l'òrgan gestor és el Servei de Qualificació Ambiental.
8.3 L'òrgan competent per tramitar el procediment, per iniciativa pròpia, en qualsevol moment del procediment anterior a la proposta de resolució, pot demanar al/a la sol·licitant de la subvenció, amb un requeriment motivat, la informació o documentació complementària que sigui necessària, per tal que la presenti en el termini de deu dies comptats des de la recepció de la notificació corresponent, amb indicació que, si no ho fa, perd el dret al tràmit.
9.1 La resolució de la convocatòria de les subvencions correspon a l'òrgan que, a aquest efecte, es determini en la convocatòria corresponent.
La resolució, degudament motivada, s'ha de dictar i notificar en el termini que es determina a aquest efecte en la convocatòria corresponent i que, en cap cas, pot ser superior a sis mesos.
Sens perjudici de l'obligació de resoldre, transcorregut el termini esmentat sense que s'hagi dictat i notificat la resolució expressa, les sol·licituds s'entenen desestimades i, en conseqüència, denegada la subvenció, d'acord amb el que preveu l'article 54.2.e) de la Llei 26/2010, del 3 d'agost, de règim jurídic i de procediment de les administracions públiques de Catalunya.
9.2 La resolució de la concessió o denegació de la subvenció es notifica amb la forma i pels mitjans que determini la convocatòria i que permetin tenir-ne constància de la recepció.
El/la beneficiari/ària pot renunciar, de manera expressa, a la subvenció atorgada dins del termini de 15 dies, comptadors a partir de l'endemà de la notificació de la resolució de concessió.
Un cop transcorregut aquest termini sense haver-hi renunciat expressament, s'entendrà, a tots els efectes, que la subvenció ha estat acceptada.
En cas que es produeixin renúncies, si no s'han pogut atendre totes les sol·licituds per manca de disponibilitat pressupostària, es poden fer nous atorgaments seguint una llista de reserva.
Aquesta llista de reserva s'elabora seguint l'ordre d'entrada de les sol·licituds.
Es dóna publicitat de les subvencions concedides mitjançant la seva exposició al tauler d'anuncis designat a la convocatòria i al web del Departament de Territori i Sostenibilitat.
A més, en cas que hi haguessin subvencions d'un import igual o superior a 3.000 euros, es publicaran al Diari Oficial de la Generalitat de Catalunya.
Per als/les beneficiaris/àries previstos en la base 3.1.a), el pagament de les subvencions es comença a tramitar a partir de la seva concessió.
Per als/les beneficiaris/àries previstos en la base 3.1.b), el pagament de les subvencions es comença a tramitar un cop s'hagi justificat que s'ha descomptat tot l'import concedit en les quotes de rènting o lísing amb el titular de la llicència de taxi vinculada a l'ajut.
—13 Obligacions dels beneficiaris/àries
Els/les beneficiaris/àries de les subvencions assumeixen les obligacions que es preveuen en els articles 90 bis, 92.2.h), 92 bis i 95 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 14 de la Llei 38/2003, de 17 de novembre, general de subvencions i, específicament, les següents:
a) Sotmetre's a les actuacions de comprovació que corresponguin al Departament de Territori i Sostenibilitat i a les de control de l'activitat que corresponguin a la Intervenció General de la Generalitat, a la Sindicatura de Comptes o a altres òrgans competents, tant estatals com comunitaris, així com prestar la col·laboració necessària i facilitar tota la informació que els sigui requerida en l'exercici de les actuacions anteriors.
b) Comunicar al Departament de Territori i Sostenibilitat qualsevol alteració en les condicions que van motivar l'atorgament de la subvenció mitjançant la presentació, davant l'òrgan concedent, de la corresponent proposta, acompanyada d'una memòria justificativa.
La proposta es considera desestimada si no s'ha notificat la resolució corresponent en el termini de dos mesos comptadors des que va tenir entrada en el Departament de Territori i Sostenibilitat.
c) Els/les sol·licitants previstos a la base 3.1.b) han de presentar un justificant del descompte aplicat a les quotes de rènting o lísing corresponent a la totalitat de l'import de subvenció concedit.
Addicionalment i mentre no hagin repercutit tot l'import rebut de la subvenció al preu de les quotes del rènting o lísing, si es modifica l'usuari signant del contracte de rènting o lísing inicial, caldrà que el/la sol·licitant ho comuniqui a l'òrgan gestor de la subvenció i presenti fotocòpia compulsada o original i fotocòpia de la llicencia de taxi del nou usuari del vehicle.
d) Comunicar al Departament de Territori i Sostenibilitat la concessió, amb posterioritat a la sol·licitud, d'altres subvencions procedents d'altres òrgans d'aquesta Administració, d'altres administracions públiques o dels ens públics que en depenen, i d'altres persones físiques o jurídiques de naturalesa privada.
e) Portar en el vehicle, en un lloc visible per els usuaris, un adhesiu que informi de que la compra del vehicle ha estat subvencionada pel Departament de Territori i Sostenibilitat de la Generalitat de Catalunya, per tal de potenciar una disminució de les emissions a l'atmosfera i del consum energètic.
A la convocatòria es concretarà com es lliuraran els adhesius als beneficiaris.
f) Procedir al reintegrament dels imports percebuts en els supòsits esmentats en la base 14.
—14 Invalidesa de la resolució de concessió i reintegrament de les quantitats percebudes indegudament.
14.1 Són causes de nul·litat i anul·labilitat de la resolució de concessió les que preveu l'article 36 de la Llei 38/2003, de 17 de novembre, general de subvencions.
14.2 Així mateix, és procedent el reintegrament de les quantitats percebudes i l'exigència de l'interès de demora corresponent des del moment del pagament de la subvenció fins a la data en què s'acordi la procedència del reintegrament, en els casos que preveuen l'article 99 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 37 de la Llei 38/2003, de 17 de novembre, general de subvencions, amb la instrucció prèvia del procediment que es preveu a l'article 100 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
14.3 També s'ha de reintegrar l'excés de les subvencions percebudes respecte al cost de la compra juntament amb els interessos de demora, en els termes que preveu l'article 34 del Reglament de desplegament de la Llei general de subvencions, aprovat pel Reial decret 887/2006, de 21 de juliol.
En tot el que no preveuen expressament aquestes bases, són d'aplicació les disposicions següents: el capítol IX del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre; l'Ordre d'1 d'octubre de 1997, sobre tramitació, justificació i control d'ajuts i de subvencions; els preceptes de caràcter bàsic de la Llei 38/2003, de 17 de novembre, general de subvencions, i del Reglament de desplegament de la Llei esmentada, aprovat pel Reial decret 887/2006, de 21 de juliol; la Llei 26/2010, del 3 d'agost, de règim jurídic i de procediment de les administracions públiques de Catalunya, i la Llei 30/1992, de 26 de novembre, de règim jurídic de les administracions públiques i del procediment administratiu comú, i la resta de normativa aplicable.